paragraph_text: "Lucky Star" je pjesma američke pjevačice Madonne s njenog debitantskog albuma Madonna. Pjesma je kao peti i konačni singl s albuma izdana 19. travnja 1984. pod Sire Recordsom. Pojavljuje se i na hit kompilacijama The Immaculate Collection (1990.) i Celebration (2009.). "Lucky Star" je napisala sama Madonna a uglazbila ju je zajedno s Reggie Lucasom. Kako nije bila zadovoljna Lucasovom verzijom, pozvala je svog tadašnjeg dečka John Beniteza koji je obradio pjesmu i uveo je u dance stil.